text: बीजेपी सांसद अनुराग ठाकुर ने कृष्ण जन्माष्टमी के मौके पर कांग्रेस के एक पूर्व विधायक के फेसबुक पोस्ट की निंदा करते हुए राहुल गांधी का ध्यान इसमें प्रदर्शित ‘‘हिन्दू विरोधी’’ भावनाओं की ओर आकर्षित किया. कांगड़ा जिले के जवाली से पूर्व कांग्रेसी विधायक नीरज भारती ने अपने पोस्ट में भगवान कृष्ण के जीवन से जुड़ी उस कहानी का उल्लेख किया जिसमें वह यमुना में गोपियों को नहाते देख रहे थे. भारती ने इसके साथ सवाल किया, ‘‘आज इसका जन्मदिन है कया?’’ गांधी की कैलाश मानसरोवर यात्रा को स्वांग करार देते हुए संसद में भाजपा के मुख्य सचेतक ने कहा, ‘‘आपके संरक्षण में इस तरह की आपत्तिजनक पोस्ट लोगों की धार्मिक भावनाओं पर हमला है.’’